Mestská časť Bratislava - Nové Mesto

Materiál na rokovanie
miestneho zastupiteľstva
dátum 14.06.2016						          sp. zn.: 19556/1891/2016/PR/BIHJ

Návrh na schválenie prenájmu, podľa ustanovenia § 9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa, pozemku registra „C“ KN parc. č. 11410, katastrálne územie Nové Mesto pre manželov JUDr. Mariana Dobroviča a MUDr. Martu Dobrovičovú, obaja trvale bytom Sliezska 3 v Bratislave 

Predkladateľ :			Materiál obsahuje :	
Ing. Mgr. Ľubomír Baník			
prednosta 
Miestneho úradu mestskej časti Bratislava – Nové Mesto		1.	Návrh uznesenia
2.	Dôvodová správa	
		3.	Odstúpenie žiadosti o kúpu zo dňa zo dňa 04.03.2014
4.	Výpis z uznesení z 10. zasadnutia MZ MČ BA NM zo konaného dňa 15.12.2015
5.	List vlastníctva č. 1314, k. ú. Nové Mesto
6.	Znalecký posudok č. 92/2016 zo dňa 23.03.2016	
Zodpovedný:			
Mgr. Marianna Moravcová Tomčíková				
			
vedúca oddelenia PPČESČaSP
Podpis			
			
Spracovateľ:			
Mgr. Jana Biharyová			
referent oddelenia PPČESČaSP
Podpis			
			
Na rokovanie prizvať:			

jún 2016

Návrh uznesenia

Miestnemu zastupiteľstvu    

s c h v a ľ u j e

prenájom pozemku registra „C“ KN parc. č. 11410 – zastavané plochy a nádvoria o výmere 275 m2, ktorý je Okresným úradom Bratislava, katastrálnym odborom vedený na liste vlastníctva č. 31 pre katastrálne územie Nové Mesto pre manželov JUDr. Mariana Dobroviča a MUDr. Martu                Dobrovičovú obaja bytom Sliezska 3 v Bratislave
 
; v súlade s ustanovením § 9a ods. 9 písm. c) zákona č. 138/1991 Zb. o majetku obcí v znení              neskorších predpisov ako prípad hodný osobitného zreteľa

; za nájomné vo výške 

9,98 €/m2/rok

; pričom osobitný zreteľ je daný skutočnosťou, že MUDr. Marta Dobrovičová je výlučnou vlastníčkou stavby rodinného domu so súpisným číslom 44 nachádzajúcej sa na pozemku „C“ KN parc. č. 11410, vedenom Okresným úradom Bratislava, katastrálnym odborom na liste vlastníctva číslo 1314; rodinný dom nadobudla do svojho výlučného vlastníctva z titulu dedenia po svojom otcovi a z titulu darovacej zmluvy od svoje matky

; na dobu neurčitú

; za týchto podmienok:
1.	Nájomná zmluva bude nájomcami podpísaná v lehote 60 dní od schválenia uznesenia v miestnom zastupiteľstve. V prípade, ak nájomná zmluva nebude nájomcami v uvedenej lehote podpísaná, uznesenie stráca platnosť.

2.	Nájomcovia sú povinní v lehote 30 dní odo dňa nadobudnutia účinnosti nájomnej zmluvy uhradiť nájom za obdobie roka 2015 vo výške 2 656,50 € a nájom za obdobie roka 2014 vo výške 2 607,00 € alebo v rovnakej lehote uzavrieť s mestskou časťou dohodu o uznaní dlhu a jeho splácaní; s maximálnou dobou splácania 36 mesiacov. V prípade, ak nájomcovia neuhradia nájomné za obdobie rokov 2014 a 2015 a nedôjde ani k dohode o uznaní dlhu a jeho splácaní podľa predchádzajúcej vety, toto uznesenie stráca platnosť.

3.	Nájomnú zmluvu bude možné zo strany prenajímateľa ukončiť aj výpoveďou bez udania         dôvodu s výpovednou lehotou troch mesiacov, ktorá začne plynúť prvým dňom mesiaca        nasledujúceho po mesiaci, v ktorom bola výpoveď nájomcom doručená.  

-	s pripomienkami

-	bez pripomienok

DȎVODOVÁ SPRÁVA

Listom zo dňa 04.03.2014 nám bola cestou Magistrátu hl. mesta SR Bratislavy, oddelenia správy        nehnuteľností odstúpená k priamemu vybaveniu žiadosť MUDr. Marty Dobrovičovej vo veci kúpy pozemku registra „C“ KN parc. č. 11410 – zastavané plochy a nádvoria, o výmere 275 m² vedený pre k. ú. Nové Mesto na LV č. 31 (ďalej v texte „záujmový pozemok“). Záujmový pozemok je v správe mestskej časti Bratislava – Nové Mesto (ďalej v texte „MČ“) podľa Protokolu č. 21/1992 zo dňa 28.02.1992. 

Dôvodom prevodu vlastníckeho práva mala byť skutočnosť, že žiadateľka - MUDr. Marta               Dobrovičová (ďalej v texte „žiadateľka“) je výlučnou vlastníčkou stavby rodinného domu                    so súpisným číslom 44, zapísaného na LV č. 1314 pre v k. ú. Nové Mesto, ktorý je postavený            na záujmovom pozemku; pričom titulom nadobudnutia je dedičstvo po nebohom otcovi a dar                   od matky (v čase podania žiadosti už zomrelej).  

Žiadateľka požadovala kúpu pozemku za symbolickú cenu vo výške 1,00 €; keďže, ako v odstúpenej žiadosti uviedol jej právny zástupca, je priamou právnou nástupkyňou posledne známej PKV                vlastníčky pani Ľudmily Matysovej, rod. Ferákovej, ktorej bolo vlastnícke právo Výmerom zo dňa 26.08.1950, zn. 550-29/3-1950-VIII/3-c-HO odňaté a bola naň uvalená národná správa, potom ako v 50-tich rokoch minulého storočia nelegálne opustila územie vtedajšej Československej republiky.

Zo strany MČ bolo vykonané rozsiahle šetrenie vo veci preukázania prechodu vlastníctva na základe tvrdení žiadateľky, t. j. že je právnou nástupkyňou poslednej PKV vlastníčky záujmového pozemku, pričom bolo zistené a žiadateľkou aj potvrdené, že posledná známa vlastníčka zapísaná v PKV            č. 8803, k. ú. Bratislava - pani Ľudmila Matysová, rod. Feráková, má dcéru – pani Ľudmilu Koukol, rod. Matysovú, bytom 4119 North 139 street, Omha, Nebraska 68 164, U.S.A..                           

Majetkové usporiadanie užívania pozemku registra „C“ KN parc. č. 11410, katastrálne územie Nové Mesto je možné na základe nájomnej zmluvy. Miestnemu zastupiteľstvu bol návrh na uzavretie             nájomného vzťahu predložený na rokovanie 10. zasadnutia konaného dňa 15.12.2015. 

Podľa ustanovenia § 9a ods. 9 písm. c) zákona č. 138/1991 Zb. o majetku obcí v znení neskorších predpisov, ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem pri nájmoch majetku obce z dôvodu hodného          osobitného zreteľa, o ktorých obecné zastupiteľstvo rozhodne trojpätinovou väčšinou všetkých         poslancov, pričom osobitný zreteľ musí byť zdôvodnený; zámer prenajať majetok týmto spôsobom je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby.

V záujme dosiahnutia usporiadania majetkových pomerov k užívaniu pozemku registra „C“ KN parc. č. 11410, katastrálne územie Nové Mesto a predídeniu súdnemu sporu o vydanie bezdôvodného       obohatenia podľa § 451 ods. 2 Občianskeho zákonníka, ktoré na strane žiadateľky existuje, keďže užívaním vyššie citovaného pozemku získava majetkový prospech bez právneho dôvodu, bol             vypracovaný Znalecký posudok č. 92/2016 zo dňa 23.03.2016, ktorý určil všeobecnú výšku nájmu za 1 m2 takto:
-	rok 2016 vo výške 9,98 €, čo pri výmere 275 m2 predstavuje celkovo sumu 2 744,50 €
-	rok 2015 vo výške 9,66 €, čo pri výmere 275 m2 predstavuje celkovo sumu 2 656,50 €
-	rok 2014 vo výške 9,48 €, čo pri výmere 275 m2 predstavuje celkovo sumu 2 607,00 €.

Keďže žiadateľka je v manželstve; Podľa ustanovenia § 143 Občianskeho zákonníka v bezpodielovom spoluvlastníctve manželov je všetko, čo môže byť predmetom vlastníctva a čo nadobudol niektorý z manželov za trvania manželstva, s výnimkou vecí získaných dedičstvom alebo darom, ako aj vecí, ktoré podľa svojej povahy slúžia osobnej potrebe alebo výkonu povolania len jedného z manželov, a vecí vydaných v rámci predpisov o reštitúcii majetku jednému z manželov, ktorý mal vydanú vec vo vlastníctve pre uzavretím manželstva alebo ktorému bola vec vydaná ako právnemu nástupcovi pôvodného vlastníka.“; záujmový pozemok môže byť prenajatý len manželom.